’तूं फिन्ना खूबसूरत आदमी एं । इक ते तूं डाक्टर एं ते दूआ संगीतकार, पर फी बी मेरे मनै दा कलेश ते आत्मा दी बेदन नेईं चुकदी।" फी बिंद बोलेआ-- "में रजनी गी नेईं भुल्ली सकदा डाक्टर ! मेरा दमाग ते आखदा ऐ जे टी.बी. दा ए रोगी, नरोई काया दे जोग नेईं, पर दिल नेईं मन्नदा जे ओ कुसै होर दी होई जा।" राजेश दियां अक्खियां परसिज्जली आइयां। उसने कम्बदी अवाजा च आखेआ-- "मिगी सेही होन्दी ऐ जे उसदे बगैर में मौती दे काले न्हेरें च गोआची जांग।"